NATO preuzeo komandu
NATO je od SAD preuzeo komandu nad svim vazdušnim operacijama iznad Libije 
Jutros, tačno u 6 sati po briselskom vremenu, vojna alijansa je preuzela komandu nad medjunarodnom vazdušnom operacijom u Libiji, potvrdjeno je u sjedištu NATO-a u Briselu. Vojni savez je stavio u dejstvo svoje potencijale kako bi sproveo traženo - embargo na isporuku oružja, uspostavu zone zabrane letenja i preduzeo akcije kako bi zaštitio civile i civilne centre. Ukazuje se, uz ovo, da je NATO usredsređen, u skladu sa UN rezolucijom 1973, na zaštitu civila i civilnih naselja od mogućih napada. To je zvanično saopštenje Stalnog saveta NATO-a oko kojeg su se dugo lomila koplja većine saveznica sa jedne i Turske sa druge strane. , izjavio je generalni sekretar NATO-a, Anders Fog Rasmusen. Koliko će to umanjinti ulogu Amerike u medjunarodnoj operaciji, bilo je pitanje za predsjedavajućeg Vojnog komiteta NATO-a. rekao je Admiral Đampaolo Di Paola, predsednik vojnog komiteta NATO-a. Medjutim, šta u slučaju naoružavanja pobunjenika u Libiji, kakvo najavljuje i o čemu razmišljaju u nekolicini savezničkih zemalja. Hoće li se tada NATO naći u situaciji da zaustavlja brodove sa oružjem jer krše embargo uspostavljen rezolucijom UN-a? odgovorio je Paola. U međuvremenu, američki mediji izveštavaju da je Centralna obaveštajna agencija uputila tim operativaca u Libiju koji će prikupljati informacije i uspostaviti odnose sa pobunjeničkim snagama. U novinskim izveštajima se takođe citiraju izjave zvaničnika koji kažu da će obaveštajci proveravati identitet i sposobnost pobunjeničkih snaga pre nego što saveznici budu odlučili da li da ih snabdevaju oružjem. Citirajući britanske zvanične izvore list Njujork tajms je objavio da se u Libiji već nalaze i britanski obaveštajni oficiri, kao i pripadnici britanskih specijalnih snaga. U komentaru da se na libijskom terenu sada nalaze i američki i britanski obaveštajci, predsednik vojnog komiteta NATO-a ukazuje da vojna organizacija koristi obavještajne podatke svojih članica i nije posebno zabrinuta sa koje strane i na koji način se do tih podataka došlo. U Vašingtonu, Bela kuća je ponovila da SAD još nisu odlučile da li da počnu da naoružavaju pobunjenike. Saopštenje Bele kuće objavljeno je u jeku izveštaja da je predsednik Barak Obama odobrio tajnu akciju za pružanje pomoći libijskim pobunjenicima.